Diari Oficial de la Generalitat Valenciana


Sumari del DOGV 7781, del 13-05-2016 (2016/3373)

RESOLUCIÓ de 9 de maig de 2016, de la Direcció General de Funció Pública, que modifica la Resolució de 22 de febrer de 2016, per la qual es convoca la provisió, pel sistema de lliure designació, d'uns quants llocs de treball vacants de naturalesa funcionarial en la Conselleria d'Habitatge, Obres Públiques i Vertebració del Territori, Convocatòria número 12/2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7781

Data del DOGV
:   13-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3373


Data del document
:   09-05-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 9 de maig de 2016, de la Direcció General de Funció Pública, que modifica la Resolució de 22 de febrer de 2016, per la qual es convoca la provisió, pel sistema de lliure designació, d'uns quants llocs de treball vacants de naturalesa funcionarial en la Conselleria d'Habitatge, Obres Públiques i Vertebració del Territori, Convocatòria número 12/2016. [2016/3373]  
Mitjançant Resolució de 22 de febrer de 2016, de la Direcció General de Funció Pública, es convoca la provisió, pel sistema de lliure designació, d'uns quants llocs de treball vacants de naturalesa funcionarial en la Conselleria d'Habitatge, Obres Públiques i Vertebració del Territori, convocatòria número 12/2016 (DOCV 7730, 29.02.2016), en la base tercera de la qual s'estableix la composició de l'òrgan tècnic de provisió de l'esmentada convocatòria.  
Atenent al que disposa l'article 100.4, en relació amb el 57.3, de la Llei 10/2010, de 9 de juliol, d'ordenació i gestió de la funció pública valenciana, almenys la meitat més un dels membres dels òrgans de valoració hauran de ser personal funcionari en possessió d'una titulació corresponent a la mateixa àrea de coneixements que l'exigida en la convocatòria.  
La Conselleria d'Habitatge, Obres Públiques i Vertebració del Territori, per mitjà d'un escrit de 3 de maig de 2016, proposa la substitució dels membres de l'òrgan tècnic de provisió adscrits a aqueixa conselleria, designats per Resolució de 22 de febrer de 2016, de la Direcció General de Funció Pública, per no ajustar-se al que preveu la Llei 10/2010, de 9 de juliol, quant a l'àrea de coneixements.  
Per això, fent ús de les atribucions conferides per l'article 27 del Decret 33/1999, de 9 de març, del Consell, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de la Funció Pública Valenciana, així com per l'article 11 del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer  
Modificar la composició de l'òrgan tècnic designat en la base tercera de la Resolució de 22 de febrer de 2016, de la Direcció General de Funció Pública, per la qual es convoca la provisió, pel sistema de lliure designació, d'uns quants llocs de treball vacants de naturalesa funcionarial en la Conselleria d'Habitatge, Obres Públiques i Vertebració del Territori, Convocatòria número 12/2016.  
  
Segon  
L'òrgan tècnic de provisió de la convocatòria tindrà la composició següent:  
Titulars:  
President:  
- Jaime Pallarol Simón, Conselleria d'Habitatge, Obres Públiques i Vertebració del Territori.  
Vocals:  
- José María Torner Borda, Conselleria d'Habitatge, Obres Públiques i Vertebració del Territori.  
- Julio Marià Marín Sánchez, Conselleria d'Habitatge, Obres Públiques i Vertebració del Territori.  
- Marisa Viciano Aguirre, Conselleria de Justícia, Administració Pública, Reformes Democràtiques i Llibertats Públiques.  
Vocal-secretària:  
- Carmen Roda Zarzo, Direcció General de Funció Pública.  
Suplents:  
President:  
- Josep Llin Belda, Conselleria d'Habitatge, Obres Públiques i Vertebració del Territori.  
Vocals:  
- Juan Antonio Sánchez Martínez, Conselleria d'Habitatge, Obres Públiques i Vertebració del Territori.  
- Aurelio López Martín, Conselleria d'Habitatge, Obres Públiques i Vertebració del Territori.  
- Teresa Carrasco Mateu, Conselleria de Justícia, Administració Pública, Reformes Democràtiques i Llibertats Públiques.  
Vocal-secretària:  
- M.ª Jesús Martínez Lucas, Direcció General de Funció Pública.  
  
Aquesta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1988, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant el mateix òrgan que ha dictat aquesta resolució en el termini d'un mes a comptar de l'endemà de la publicació o, alternativament, de no interposar l'esmentat recurs de reposició, interposar recurs contenciós administratiu davant el Jutjat Contenciós Administratiu de la ciutat de València, o d'aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'aquesta resolució.  
  
  
València, 9 de maig de 2016.- La directora general de Funció Pública: Eva Maria Coscollà Grau.